หนูทานยาคุมของมาวีลอน28ค่ะ ทานมานานแล้ว และหนูมีเพสสำพันแฟนแล้วมาทานยาคุมตอนเช้าค่ะจะมีโอกาสท้องไหมค่ะคือหนูทานยาติดต่อกันสองแผงแล้วแผงสุดท้ายคือหนูอยากให้เมนมาค่ะแต่มันมานิดเดียวจะมีโอกาสท้องไหมค่ะอยากคุณค่ะ
สวัสดีค่ะ ยาคุมกำเนิดแบบแผงรายเดือน 28 เม็ด เป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้โดยสำคัญคือการกินทุกวัน ไม่ขาดยา และคลาดเคลื่อนไม่เกินวันละ 3 ชั่วโมงค่ะ ในที่นี้ไม่แน่ใจว่าที่มาทานตอนเช้าเพราะลืมกินเม็ดที่ควรจะต้องกินตอนกี่โมงไป หรือถ้าอธิบายง่ายๆ ถ้าลืมกินไป 1 เม็ด (ไม่เกิน 1 วัน) ก็คือให้รีบกินทันทีที่นึกได้ และกินยาในแผงที่เหลือต่อไปตามปกติ ก็จะได้ประสิทธิภาพของยาใกล้เคียงกับของเดิมค่ะหากไม่แน่ใจ อาจซื้อชุดตรวจการตั้งครรภ์มาตรวจเองเบื้องต้น โดยชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นที่ทำให้ประจำเดือนไม่มาต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้า